b'\n_START_ARTICLE_\nMitsubishi Type 90\n_START_SECTION_\nHistorie og utvikling\n_START_PARAGRAPH_\nProsjektet ble startet p\xc3\xa5 1970-tallet, like etter at Type 74 var tatt i bruk. Stridsvognen skulle kunne bekjempe den sovjetiske T-72. Den f\xc3\xb8rste prototypen ble bygget i 1982 under navnet TK-X. Japan tok stridsvognen i bruk i 1989, og i 1990 fikk den typebetegnelsen Type 90.\n_START_SECTION_\nTeknisk\n_START_PARAGRAPH_\nVognf\xc3\xb8reren sitter framme i skroget, med vognkommand\xc3\xb8ren p\xc3\xa5 h\xc3\xb8yre side av t\xc3\xa5rnet og skytteren p\xc3\xa5 venstre side._NEWLINE_Kanonen er en lisensbygget Rheinmetall L44 120 mm glattl\xc3\xb8pet, den samme som er i bruk p\xc3\xa5 senere varianter av den amerikanske M1 Abrams. Den er utstyrt med en automatlader og et ildledningssystem fra Mitsubishi Electrical. Et 7,62 mm maskingev\xc3\xa6r er montert koaksialt med hovedskytset, og et 12,7 mm maskingev\xc3\xa6r er montert p\xc3\xa5 t\xc3\xa5rntaket._NEWLINE_Motoren er en Mitsubishi M-12ZG 10-sylindret vannkj\xc3\xb8lt dieselmotor som yter 1\xc2\xa0500 hk ved 2\xc2\xa0400 omdreininger i minuttet._NEWLINE_En laservarsler er montert foran p\xc3\xa5 t\xc3\xa5rnet.'